b'\n_START_ARTICLE_\nJanez Krstnik Schoettl\n_START_SECTION_\n\xc5\xbdivljenje in delo\n_START_PARAGRAPH_\nSchoettl je predaval po avstrijskih \xc5\xa1olah. Med letoma 1754 in 1757 je bil profesor filozofije v dunajskem plemi\xc5\xa1kem zavodu Terezijani\xc5\xa1\xc4\x8du._NEWLINE_Med letoma 1759 do 1761 je pou\xc4\x8deval matematiko tudi v Ljubljani. Tu je 6. junija 1761 kot prvi na na\xc5\xa1ih tleh opazoval navidezni prehod Venere \xc4\x8dez Son\xc4\x8devo ploskvico in mrk Jupitrovih satelitov. O svojem opazovanju prehoda Venere je zapustil spis Observationes Veneris per discum Solis an. 1761 die 6. Juni transeuntis factae Labaci. Njegove meritve prehoda je pohvalila tudi pari\xc5\xa1ka Akademija znanosti (Acad\xc3\xa9mie des sciences)._NEWLINE_Po odhodu iz Ljubljane je bil spet profesor v Terezijani\xc5\xa1\xc4\x8du. Tu je sodeloval s Kristjanom Riegerjem (1714-1780), ki je na Dunaju ustanovil fizikalno-matemati\xc4\x8dni kabinet, in bil od 11. junija 1772 rektor Ljubljanskega kolegija do njegove razpustitve 29 septembra 1773._NEWLINE_Schoettl in Rieger sta na Dunaju spoznala Ru\xc4\x91erja Josipa Bo\xc5\xa1kovi\xc4\x87a (1711-1787).'